CELEX: 32021R0170
Language: lt
Date: 2021-02-09 00:00:00
Title: Komisijos įgyvendinimo reglamentas (ES) 2021/170 2021 m. vasario 9 d. dėl tam tikrų prekių klasifikavimo Kombinuotojoje nomenklatūroje

2021 2 15   
               
               
                  LT
               
               
                  Europos Sąjungos oficialusis leidinys
               
               
                  L 50/1
               
            
         KOMISIJOS ĮGYVENDINIMO REGLAMENTAS (ES) 2021/170
         2021 m. vasario 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 9 d.
            
               
                  Komisijos vardu
               
               
                  Pirmininkės pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas KN kodas
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Maždaug 9,5 cm aukščio kaukolės formos butelis iš mechaninės gamybos stiklo, kurio nominalioji talpa 180 ml. Butelio kakliukas trumpas (maždaug 1,5 cm ilgio, jo angos skersmuo 2 cm), o kamštis nesandarus, pagamintas iš kamštienos, lengvai įkišamas į butelio angą.
                        Žr. pav.  (*1)
                        
                     
                     
                        7013 49 99 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7013 , 7013 49  ir 7013 49 99  atitinkančiais prekių aprašymais.
                        Dėl savo objektyvių savybių (specifinės formos, lengvai į butelio kakliuką įkišamo kamščio, užkimšimo nesandarumo) dirbinys nėra skirtas dažniausiai naudoti komerciniams tikslams – prekėms gabenti arba pakuoti, kaip apibrėžta 7010  pozicijoje. Užkimšimas tokiu kamščiu nėra tinkamas užtikrinti, kad vežant butelio turinys neištekėtų arba neišsipiltų. Dėl savo dizaino ir lengvai įkišamo kamščio šis dirbinys yra panašus į grafiną arba aliejaus ar acto buteliuką, o tai yra stiklo dirbiniai, naudojami stalui serviruoti arba virtuvėje, nepriskiriami 7010  pozicijai (taip pat žr. Suderintos sistemos paaiškinimų 7010  pozicijos paaiškinimų pirmą pastraipą ir penktos pastraipos išimčių c punktą, taip pat Suderintos sistemos paaiškinimų 7013  pozicijos paaiškinimų pirmos pastraipos 1 punktą). Todėl dirbinys nepriskirtinas 7010  pozicijai ir nelaikytinas stikliniu buteliu, naudojamu prekėms gabenti arba pakuoti.
                        Taigi dirbinys laikytinas stiklo dirbiniu, naudojamu stalui serviruoti, virtuvėje arba turinčiu panašią paskirtį (išskyrus dirbinius, priskiriamus 7010  arba 7018  pozicijai) ir jam priskirtinas KN kodas 7013 49 99 .
                     
                  
               
            
               (*1)  Paveikslas pateikiamas tik dėl informacijos.